Cartel de los Soles

Cartel de los Soles (hispaania keelest Päikeste kartell) on termin, millega kutsutakse väidetavat kuritegelikku ühendust Venezuela sõjaväe ja poliitilise ladviku seas. Süüdistuste kohaselt tegeleb nn kartell rahvusvahelise narkokaubandusega. Narkokaubanduse uurijad ei nimeta Päikeste kartelliks ühest hierarhilist struktuuri, vaid üleüldist korruptsiooni, milles kõrged sõjaväelased ja poliitikud rikastuvad narkokaubitsejatega koostööd tehes.

Terminit "Cartel de los Soles" kasutati esmakordselt aastal 1993 ajakirjanduses viitamaks Venezuela sõjaväelastele, kes väidetavalt osalesid CIA skeemis, millega smuugeldati Ameerika Ühendriikidesse kokaiini, et infiltreeruda Colombia narkokartellidesse. "Päike" viitab terminis päikesekujulistele embleemidele Venezuela kindralite vormidel.

Kuigi Venezuela sõjaväelaste ja tippametnike seotus narkokartellidega on hästi dokumenteeritud, ei ole leidnud tõestust Ameerika Ühendriikide süüdistused nagu oleks tegu ühese organisatsiooniga Venezuela president Nicolas Maduro juhtimisel. Kui Ameerika Ühendriigid liigitasid Päikeste kartelli terroriorganisatsiooniks, süüdistati seda ettekäändena, et korraldada Venezuelas riigipööre.

Vaata ka
 Kuritegevus Venezuelas
 Süvariik
 Illegaalne narkokaubandus Colombias
 Illegaalne narkokaubandus Venezuelas
 Narcosobrinose afäär
 Narkoterrorism
 Susurluki skandaal

Viited

Kategooria:Venezuela
Kategooria:Kartellid